**ՀԻՄՆԱՎՈՐՈՒՄ
«ԱԲՈՎՅԱՆ ՀԱՄԱՅՆՔԻ ՊՏՂՆԻ ԳՅՈՒՂՈՒՄ ԳՏՆՎՈՂ 07-054-0002-0002 ԿԱԴԱՍՏՐԱՅԻՆ ԾԱԾԿԱԳՐՈՎ 1.0 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

ՀՀ Կոտայքի մարզի Աբովյան համայնքի Պտղնի գյուղի 3-րդ փողոցի 30/1 հասցեում գտնվող, քաղաքացիների սեփականություն հանդիսացող 07-054-0002-0002 կադաստրային ծածկագրով 1,00 հեկտար մակերեսով հողամասը համաձայն համայնքի հողերի օգտագործման սխեմայի և պետական գրանցման հանդիսանում է արդյունաբերության, ընդերքօգտագործման և այլ արտադրական նպատակային նշանակության հողամաս կառուցապատված օբյեկտով, որը ըստ նշանակության չի գործում (2023 թվականի ապրիլի 07-ի N 07042023-07-0133 վկայական):

Հողամասի սեփականատերերը ցանկանում են հիմնական շինությունը վերակառուցել առևտրի և սպասարկման օբյեկտի և հողամասում կառուցել տասնութ բնակելի տուն։ Այդ նպատակի համար սեփականատերերը դիմել են համայնք հողամասի նպատակային նշանակությունը սահմանված կարգով փոփոխելու բնակավայրերի նպատակային նշանակության բնակելի կառուցապատման հողամասի:

 Սեփականատերերի դիմումի վերաբերյալ Հողերի օգտագործման ժամանակավոր սխեմաների համաձայնեցման միջգերատեսչական հանձնաժողովը 2024 թվականի հունվարի 26-ին տվել է N 8 դրական եզրակացությունը։
Հաշվի առնելով վերոնշյալը առաջարկվում է հողամասի նպատակային նշանակությունը փոփոխել որպես բնակավայրերի նպատակային նշանակության բնակելի կառուցապատման հողամասի:

 «Աբովյան hամայնքի Պտղնի գյուղում գտնվող 07-054-0002-0002 կադաստրային ծածկագրով 1.0 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, իսկ Աբովյան համայնքի բյուջեի ծախսերում փոփոխություններ չեն առաջանում:

 ***ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ***